Sluttrapport KJM1700 Vår 2023

Endringer:

* Hvilke endringer var planlagt fra forrige gang?
* Er det gjort noen endringer siden sist emnet gikk?
* Hva er i så fall nytt?
* Hvordan har det fungert?

Kurset er tilbake i vanlig, fysisk undervisning uten hybridundervisning eller opptak. Og det er bra for kurset. Det fører til mye bedre aktivitetsnivå for studentene som møter opp til undervisningen. Vi sliter rikt nok med at en betydelig andel av studentene oppmeldt i kurset \_ikke\_ møter til undervisning, og at det er en del forventninger rundt at opptak/zoom «bør være tilgengelig», men har valgt å ignorere dette som et bevisst valg for å komme tilbake til aktiv undervisning for aktive (reelle?) studenter. Om det skulle dukke opp studenter med med reelle behov for tilrettelegging (helse, funksjonshinder osv) så vil vi selvfølgelig legge til rette for dette.

Vi fikk besøk av to unge hvalforskere (masterstudenter) fra Institutt for Biovitenskap som fortalte om forskningen sin. Det var populært og ble godt mottatt, så det tror jeg vi vil gjøre igjen om det lar seg gjøre.

Underveisevaluering:

* Hvordan skaffet du tilbakemelding fra studentene?
* Hvilke tilbakemeldinger ga studentene i underveisevalueringene.?
* Ble det gjort noen endringer som følge av tilbakemeldingene?

Muntlig, direkte kontakt med studenter som var tilstede. Oppfordring til å sende epost om det var noe de ville snakke om, kommentere eller lignende. Oppfordret til å velge to representanser i studentkullet på første forelesning og via Canvas, men fikk ikke noen til å melde seg frivillig. Ikke noen vesentlige tilbakemeldinger som førte til kursendring underveis i semesteret.

Oppsummeringsmøtet:

* Hva var hovedkonklusjonene fra oppsummeringsmøtet, både positivt og negativt?

Lærere; siden vi har hatt mange eksterne lærere har vi ikke hatt noe felles oppsummeringsmøte. Men har snakket med alle faglærere før og etter deres undervisning. Og vi planlegger en fellessnakk i forbindelse med planlegging av neste års undervisning og det er jo et naturlig punkt i denne forbindelse at vi også tar opp hvordan dette årets kurs gikk og om det er noe vi skal korrigere.

Eksamensresultatene:

* Har du kommentarer til eksamensresultatene?

30++ studenter påmeldt ved semesterstart. Noen falt fra i forbindelse med prosjektoppgaven. 17 studenter gikk opp til eksamen – 2 stryk. Fordelingen av sluttkarakterer ser ikke ut til ha endret seg nevneverdig sammenlignet med tidligere år. En student bad om begrunnelse på karakter og fikk det. En (annen) student klaget på karakter og fikk ny vurdering; karakteren ble stående på samme nivå som ved hoved-sensur. En student meldte seg til konte-eksamen men møtte ikke opp på eksamensdagen.

Ønsker også fremover å ha vanlig skoleeksamen i Silurveien uten tilgang til elektroniske hjelpemidler. Dette fordi kurset jo er av allmenninformativ art og spenner over mange kontemporære miljøutfordringer, og vi vil gjerne slippe bekymringen rundt om svake studenter kan bruke ChatGPT, Wikipedia o.l. for å oppnå bestått-nivå på eksamen.

Planer videre:

* Vil du gjøre noen endringer neste gang emnet går?
* Hva håper du i så fall å oppnå?

Vi vil veldig gjerne prøve å få til en ekskursjonsdag f.eks. vann/avløp, avfallsanlegg eller lignende for å konkretisere tema. Men det krever jo litt ekstra av planlegging/ressurser f.eks. buss.

Prøver også å få inn en bolk om geologiske konsekvenser av klimaendringer. Tror det skulle være plass til dette i planen. Er i samtaler med mulig (UiO-intern) foreleser på Geo.

Annen informasjon (bare aktuelle hvis du har noe på hjertet):

* Har du eksempler på god praksis som vi bør dele?
* Er emnet godt koordinert med resten av utdanningen (Har studentene nødvendige forkunnskaper. Gir emnet forkunnskaper som er nødvendige for senere emner)?
* Har du andre kommentarer?